Umami

An umami na gikan sa Hapones: 旨味, o kana'goman, iyo an saro sa limang pundamental na lasa. Ini linaladawan bilang mana'gom asin karakteristiko nin mga sabaw asin mga lutong karne. 

An mga tawo nakanamit nin umami sa paagi kan mga reseptor sa namit na sa tipikong paagi nagsisimbag sa mga glutamates asin nucleotides, na lakop na presente sa mga sabaw nin karne asin mga binurong produkto. An mga Glutamates komun na idinudugang sa mga kakanon sa paagi nin monosodium glutamate (MSG), asin nucleotides iyo an komun na idinudugang sa porma nin inosine monophosphate (IMP) o guanosine monophosphate (GMP). Nin huli ta an umami may sadiring mga reseptor imbes na mag-luwas na gikan sa kombinasyon kan tradisyonal na rinerekonoser na mga reseptor, ibinibilang ngonyan kan mga sientista na an umami napapalaen an lasa.

Kabale sa mga kakanon na may makosog na namit na umami an mga karne, shellfish, sira (kaiba patis asin napreserbar na sira arog kan sira na maldive, sardinas, asin dilis), kamatis, tubo, hidrolisadong protina nin gulay, meat extract, yeast extract, keso, asin tawyo.

 Toltolan